alexandrainst/scandi-wiki huggingface dataset:
Elusive

Elusive var et norsk gothic metal-band etablert i 1996 og opphørte i 2009. 

Bandet var signert med Pandaimonium Records og ga ut debutalbumet Destination Zero i februar 2001. De fikk også spilt sammen med The Mission på deres turne i 2005. Bandet har musikkvideoen "Dream On Sister" som var en av sangene fra albumet Locked Doors, Drinks and Funerals (2007). Denne sangen ble også utgitt som EP plate, samme år. 

Olsson var gitarist i Theatre of Tragedy fra 1997 til 1999 og i Elusive fra han og Jan Kenneth Barkved etablerte bandet i 1996/1997 til bandet opphørte i 2009. Han er bror av Kenneth Olsson (tidligere trommeslager i Tristania). Han driver nå med soloprosjekter, men er også gitarist, mikser og låtskriver i bandet Long Night. Dette bandet ga ut EP-en Sorrow Returns i 2016. Olsson står også for den offisielle facebook-siden til tidligere bandet Elusive, der han har gitt ut gamle demoer og tidligere-ikke-utgitte sanger fra bandet, men også fra bandene Wake og Morendoes. Han har også gitt ut sanger der han selv står for vokal og låtskriving. Dette er mer hans soloprosjekter, der vi for første gang hører hans egen sangstemme med sitt særpreg innen goth-rock. 

Gundersen som også var gitarist i bandet Elusive, etablerte bandet New Breed i 1998 å kom ut med to musikkalbum, men la bandet på vent grunnet Elusive. Etter at bandet Elusive opphørte, reformerte han New Breed igjen, der han selv er vokalist og bærer goth-rock preget. Bandet kom ut med albumet Break The Silence, der sangen City Of Sin har Jan Kenneth Barkved på koring i bakgrunnen på refrenget. Dette var noe Barkved tidligere hadde spilt inn med Gundersen. Albumet ble utgitt i 2016, og er den første offisielle utgivelsen der Barkved er med og synger igjen etter hans død.

Medlemmer 
Siste
 Jan Kenneth Barkved – vokal
 Tommy Olsson – gitar
 Kristian Gundersen – gitar
 Syntax Error – trommer
Tidligere
 Morten Veland

Diskografi 
 Destination Zero (2001)
 The Great Silence (2005)
 Dream On Sister (EP, 2007)
 Locked Doors, Drinks and Funerals (2007)  
Et fjerde album var planlagt og delvis innspilt, men etter Barkveds død ble ikke dette utgitt.

Eksterne lenker 
  

Band etablert i 1996
Opphør i 2009
Norske gothic metal-band
1996 i Norge
Bread and Circus

Bread and Circus er en norsk splatter, komediefilm fra 2003, skrevet og regissert av Morten Løke under pseudonymet «Martin Loke».

Plot 
Moder Jord føder et barn som blir innført i systemet. Barnet blir en mann og innser at livet hans har vært en illusjon. Mannen avviker fra sin faste bane og møter en eldre herre som forteller ham en historie. Deretter returnerer han visere til systemet og blir gammel. Systemet har ikke lenger bruk for ham og han blir tatt ut for å henrettes. Han får flashbacks fra livet, motstrider seg sin skjebne og rømmer ut i ingenmannsland. Der hamrer han ut en steintavle med et budskap for fremtidige generasjoner. Noen år senere finner et ungt par denne steintavlen; inspirert av budskapet og uten noen forvarsel begir paret seg ut på en vendetta for å styrte det tyranniske systemet!

Filmen 
Bread and Circus har ikke vært særlig kjent i Norge men i andre land som Sverige,USA, og Tyskland m.m har den fått anerkjendelse, filmen har også blitt dubbet på tysk. Filmen er av ganske lav standard i forhold til filmer de fleste kjenner til i dag, men for andre har filmen fått kultstatus. Med skildringer av voldelige, høyst blodige og eksplosive spesialeffekter samt mengder med sort og tørr humor, er dette en ultimat splatterfilm. Filmen har også blitt sammenliknet med Peter Jacksons tidligere filmer som Bad Taste og John Waters filmer som Pink Flamingos. Filmen har også i 2013 fått en norsk, amerikansk og nederlandsk utgivelse.

Rollene 
«Løke» eller «Loke» spiller også selv to karakterer i filmen, resten av skuespillerne er frivillige og nære og kjære familiemedlemmer.

Eksterne lenker 
 
  Njutafilms 

Filmer fra 2003
Skrekkfilmkomedier
Norske skrekkfilmer
Norskspråklige filmer
Regierungsbezirk Frankfurt

Regierungsbezirk Frankfurt var en Regierungsbezirk i den prøyssiske provinsen Schlesien som eksisterte fra 1815 til 1945 innenfor provinsen Brandenburg med sete i Frankfurt. Forvaltningsenhetens geografiske område er idag en del av Brandenburg og  Polen.

Provinsen Brandenburg
Regierungsbezirke i Preussen
Bosetninger etablert i 1815
Opphør i 1945
Bushehr

Bushehr (alternativt Bandar-e-Bushehr, persisk بوشهر) er en iransk havneby ved Persiabukten. Byen er administrasjonssenter i provinsen Bushehr og hadde 169 966 innbyggere ved folketellingen i 2006.

På 500-tallet e.Kr. var Bushehr sete for den nestorianske kristne ekspansjonen til det sørlige Iran.

Historie 
Den moderne Bushehr ble grunnlagt i 1736 av kong Nadir Shah. Men byens historie går tilbake til den sassanidiske tiden, da den var en viktig havneby for den persiske handelsflåten. I Rishehr, rett sør for den nåværende byen finnes det rester etter en forhistorisk elamitisk bosetning. På 500-tallet ble Bushehr et viktig sentrum for iranske nestorianere i det sassanidiske riket. 

Etter 1500-tallet, under safaviderne, kom grupper fra Øst-Afrika og spesielt fra Zanzibar til Bushehr og bosatte seg, og de kom til å sette sin preg på byens kultur og musikk.

I 1737 åpnet det hollandske Østindiakompaniet en handelsstasjon i Bushehr som besto frem til 1753. Ti år senere ga den persiske regenten Karim Khan Zand det det britiske Østindiakompaniet lov til å åpne en handelsstasjon i byen. Det ble en viktige base for den britiske flåten på slutten av 1700-tallet. På 1800-tallet ble Bushehr et stadig viktigere knutepunkt for handel i Persiabukten og Det indiske hav. På grunn av sterk hete og dårlig ferskvannsforsyning var Bushehr preget av dårlige sanitærforhold på denne tiden.

I 1856 ble byen okkupert av den engelske kolonimakten. Gjentatte opprør ledet av Rais Ali Delvar førte til slutt til at britene måtte trekke seg ut igjen. I 1915 ble byen igjen okkupert av engelskmennene som ledd av den anglo-russiske invasjonen av Persia i første verdenskrig.

Den gamle delen av sentrale Bushehr har mange eksempler på tradisjonell Persiagulf-arkitektur fra perioden 1870-1920.

Næringsliv og forskning 
I tillegg til å være en av de viktige havnebyene ved Persiagulfen, har byen en internasjonal flyplass, og motorveier knytter byen til Ahvaz i nordvest og Shiraz i nordøst. En annen kystvei knytter Bushehr til Bandar-e Abbas i sørøst.

Fiske og fiskematindustri er viktige næringer i Bushehr. I utkanten av byen er det blant annet produksjon av blant annet metallarbeid, matter og andre tekstiler, sement og kjemisk industri. Bushehr er dessuten et viktig marked for jordbruksnæringen i naboprovinsen Fars, og byen har en del matprosesseringsindustri. Den iranske marineflåten har en base i byen.

Bushehr huser universitetet Persian Gulf University.

Kjernekraftverk 

Irans første kjernekraftverk ligger 12 km fra Bushehr. Kraftverket har én trykkvannsreaktor på 1000 MW og ble tilkoblet det nasjonale strømnettet i 2011.

Referanser

Eksterne lenker 
 

Byer i Iran
Provinsen Bushehr
Oromoenes demokratiske parti

Oromo Demoratic Party, tidligere Oromo Peoples' Democratic Organization, er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. Partiet har sin basis i folkegruppen oromoer, og har også rent flertall i delstatsforsamlingen i Oromia. Det ble stiftet i 1989 av utbrytere fra Oromo Liberation Front.

Politiske partier i Etiopia
Amhara National Democratic Movement

Amhara National Democratic Movement er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. Partiet har sin basis i folkegruppen amharer, og har også rent flertall i delstatsforsamlingen i Amhara. Det ble stiftet i 1982 som Ethiopian Peoples Democratic Movement.

Politiske partier i Etiopia
Politiske partier etablert i 1982
1980-årene i Etiopia
Southern Ethiopian People’s Democratic Movement

Southern Ethiopian People's Democratic Movement er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. Partiet har sin basis i delstaten Region for sørlige nasjoner, nasjonaliteter og folk, hvor det har rent flertall i delstatsforsamlingen. Det ble stiftet i 1992 som Southern Ethiopia Peoples Democratic Front.

Hailemariam Desalegn, som har vært statsminister siden 2012, tilhører dette partiet.

Politiske partier i Etiopia
Anders Braavold

Anders Theodor Braavold  (født 27. september 1994) fra Hamar er en norsk tidligere ishockeyspiller. Han representerte eliteserieklubben Vålerenga, Manglerud Star og Storhamar Dragons, han var back.

Anders Theodor Braavold vokste opp på Hamar, og spilte i Storhamar Dragons og senere for Storhamar 2. Braavald kunngjorde 22. oktober 2014 at han sluttet med ishockey med umiddelbar virkning. Han hadde da spilt 60 kamper for A-laget til Storhamar, skåret to mål og hadde åtte assists.

Braavold bestemte seg for og begynne på "nytt" og begynte i MS i sesongen 2015/2016. Han fikk tilbake motivasjonen, og endte med 0 mål, men 7 assists. Han gikk til Vålerenga sesongen 2016/2017 til tross for at Storhamar gjerne ville ha han tilbake. Han la opp i 2018.

Referanser

Eksterne lenker 
 

Norske ishockeyspillere
Ishockeyspillere for Vålerenga
Ishockeyspillere for Storhamar Hockey
Ishockeyspillere for Manglerud Star
Personer fra Hamar kommune
Belsti Dessalegn

Belsti Dessalegn (født 5. juni 1993) er en norsk fotballspiller som spiller for FK Fyllingsdalen, han spiller i angrep.

Dessalegn debuterte  for Løv-Ham i 1. divisjon i den niende serierunden i 2011 hjemme mot Alta. Han har også flere kamper for aldersbestemte landslag.

Etter 2011-sesongen ble Løv-Ham og Fyllingen slått sammen til FK Fyllingsdalen og Dessalegn fortsatte i den nye klubben.

Referanser 

Norske fotballspillere
Fotballspillere for Løv-Ham Fotball
Fotballspillere for FK Fyllingsdalen
Personer fra Bergen kommune
Fødsler i 1993
Elite Ice Hockey League

]]
}}
Elite Ice Hockey League er en profesjonell ishockeyliga i Storbritannia og Nord-Irland. Ligaen ble dannet i 2003 da Ice Hockey Superleague opphørte. Elite Ice Hockey League er høyeste nivå i britisk ishockey.

Lagene (2021–22)

Sluttspillmestere 

 2004 –  
 2005 –  
 2006 –  
 2007 –  
 2008 –  
 2009 –  
 2010 –  
 2011 –  
 2012 –  
 2013 –  
 2014 –  
 2015 –  
 2016 –  
 2017 –  
 2018 –  
 2019 –  
 2020 – Avlyst
 2021 –  
 2022 –

Noen Norske spiller som fikk spille i ligaen   
Simen André Edvardsen, Coventry Blaze.
Nicolai Bryhnisveen, Coventry Blaze
Max Krogdahl, Coventry Blaze
Sondre Olden, Sheffield Steelers
Jacob Lundell Noer, Sheffield Steelers
Adrian Saxrud Danielsen , Sheffield Steelers
Martin Gran

Referanser

Eksterne lenker 
 http://www.eliteleague.co.uk/

Ishockeyligaer
Ishockey i Storbritannia
Sportsarrangementer i England
Repeterende arrangementer etablert i 2003
2003 i Storbritannia
Sportsarrangementer i Skottland
Sportsarrangementer i Nord-Irland
Epimetheus (måne)

Epimetheus er en av Saturns måner. 

Den er også kjent som Saturn XI. Månen har navn etter den mytiske Epimetheus fra gresk mytologi, som var bror til Prometheus.

Referanser

Litteratur 
 
  
 

Saturns måner
Artikler i astronomiprosjektet
Taytu Betul

Taytu Betul (født ca. 1851, død 11. februar 1918) var keiserinne av Etiopia (1889–1913), gift med Menelik II.

Hennes familie var den regjerende familien i provinsen Semien. Hun hadde vært gift fire ganger tidligere da hun giftet seg med kong Menelik av Shewa, den fremtidige keiser.

Hun er kjent for sin rolle i forbindelse med grunnleggelsen av Addis Abeba. Byens beliggenhet ble valgt av keiserinne Taytu Betul og grunnlagt av hennes mann keiser Menelik II i 1887.

UNESCO har inkludert Taytu Betul i sin oversikt over betydningsfulle kvinner i afrikansk historie.

Referanser 

Etiopiere
Den etiopiske kongefamilien
Drev

Drev er en mekanisk kobling i form av tannhjul og kjede som griper inn i hverandre, som på en sykkel.

Drev brukes også som betegnelse på lagringsmedia for datamaskiner. For eksempel floppydrev betegner en diskettstasjon, eller drev for et platelager.

Mekanikk
Forretningskjede

Forretningskjeder er forretninger som deler markedsprofil og forretningskonsept. Slike kjeder kan oppstå innen alle deler av bransjer og varegrupper, og både i business-to-business og business-to-consumer markeder. Slike eksempler er Bilka, Fakta, Shell og restaurantkjeden McDonald's.

Idéen med forretningskjeder
Den grunnleggende idéen med forretningskjeder er stordriftsfordeler. Man ønsker å oppnå en synergieffekt på flere nivåer. Det gjelder primært hensynet til markedsføring og innkjøp hvor det siste er spesielt viktig for lavprisforretninger. Det kan også være andre fordeler med en forretningskjede, som utdannelse, produktkunnskap og produktsortiment.

Forskjellige eierkonsepter
En forretningskjede kan være oppbygget på forskjellige måter, alt etter eierforholdene:
 Kapitalkjede – sentral eier som eier alle forretninger
 Frivillig kjede – selvstendige lokale næringsdrivende som går sammen i et samarbeid
 Franchisekjede – enkeltpersoner kjøper retten til å drive en forretning med et bestemt konsept

En forretning kan også godt være en blanding av kapitalkjede og franchisekjede.

Butikker
Detaljhandel
Khaled Mashaal

Khaled Mashaal også kjent som Khaled Mashaal, Khaled Meshaal og Khalid Mish'al (født i 1956) har vært den viktigste lederen av den palestinske organisasjonen Hamas etter attentatet på Abdel Aziz al-Rantissi i 2004. I tillegg leder Mashal den syriske grenen av den politiske delen av Hamas.

Mashal ble født i Silwad, en landsby nord for Ramallah. Han flyttet til Jordan i 1967 og studerte ved universitetet i Kuwait. Etter seksdagerskrigen i 1967 og den påfølgende israelske okkupasjonen av Vestbredden, flyttet familien hans til Kuwait, hovedsakelig av økonomiske årsaker. Da Hamas ble utvist og lederskapet forbudt fra Jordan i august 1999, bodde Mashal hovedsakelig i Qatar, før han i 2001 flyttet til den syriske hovedstaden Damaskus. Mashal sluttet seg til Det muslimske brorskap i 1971. Han var en høylytt kritiker av den palestinske lederen Yasir Arafat.

Referanser

Eksterne lenker 
 Halid Meşal Kimdir?
 Hamas softens Israel stance in calls for Palestinian state
 The Real Significance of the Attempted Israeli Assassination of Khaled Meshal in Jordan in Washington Report on Middle East Affairs,  January/February 1998, by Israel Shahak
 Hamas to end truce with Israel, BBC News, 9 December 2005
 HARDtalk interview with Khaled Mashal broadcast by the BBC, 19 April 2004
 Mashal proposes a new Palestinian army including the Hamas militia after the Palestinian election, 29 January 2006
 BBC – Khaled Meshaal interview Monday, 19 April 2004 
 BBC – Transcript: Khaled Meshaal interview , Wednesday, 8 February 2006
  BBC – Profile: Khaled Meshaal of Hamas Wednesday, 8 February 2006
  Khaled Meshaal: Our message to the Israelis is this: We do not fight you because you belong to a certain faith or culture.
 BBC – Moscow urges Hamas to transform Friday, 3 March 2006
 Mishal's Luck, review by Adam Shatz i boken Kill Khalid: The Failed Mossad Assassination of Khalid Mishal and the Rise of Hamas av Paul McGeough, London Review of Books, 14. mai 2009
 A time for joy and reflection, The Guardian, July 5, 2007
 In a world exclusive, Ken Livingstone interviewd Khalid Mashal, and discusses religion, violence and the chances for peace.
 https://web.archive.org/web/20110723104936/http://palestinenote.com/cs/blogs/blogs/archive/2009/10/18/meshaal-confirms-he-is-sending-a-hamas-delegation-to-cairo.aspx
 https://web.archive.org/web/20170701135531/http://www.palestinenote.com/

Palestinere
Personer fra guvernementet Ramallah og Al-Bireh
Saif al-Arab al-Gaddafi

Sayf al-'Arab al-Qaḏḏāfī (arabisk: سيف العرب القذافي; født 1982 i Tripoli, død 30. april 2011), som oftest kalt Saif al-Arab al-Gaddafi var den sjette sønnen til Libyas statsleder Mu'ammar al-Qaḏḏāfī. 

Sayf ble såret i det amerikanske bombeangrepet mot Libya i april 1986, da han var fire år gammel. Fra 2006 til 2010 tilbrakte Sayf mye tid i München det han ble immatrikulert ved det tekniske universitetet i München. I 2008 da Sayf al-'Arab studerte i München gjorde overdreven støy og eksos fra hans Ferrari F430 at han ble stilt spørsmål fra tysk politi og bilen hans ble beslaglagt. Samme år ble Sayf al-'Arab mistenkt for forsøk på å smugle skytevåpen og ammunisjon fra München til Paris i en bil med diplomatiske nummerskilt. Imidlertid ble saken senere droppet fordi de påståtte våpnene aldri ble funnet og den tyske statsadvokaten besluttet at det ikke finnes tilstrekkelig bevis for å gå videre med en tiltale.

Al-Qaḏḏāfī skal ha kommet til Libya da opprøret brøt ut. Den 30. april 2011, rapporterte den libyske regjeringen at Sayf og tre av hans nieser og nevøer ble drept i et luftangrep av NATO mot huset hans under den libyske borgerkrigen. I begynnelsen av opprøret, ble Sayf gitt ansvaret for en militær avdeling av hans far for å knuse opprøret i Benghazi. Medlemmer av opposisjonen i Benghazi har spekulert i om den libyske regjeringens påstand om Sayf al-'Arabs død var en taktikk for å vinne sympati.

Eksterne lenker 
  

es:Muamar el Gadafi#Familia Gadafi

Libyere
Personer fra Tripoli i Libya
Fødselsdato ikke oppgitt
Eri-TV

Eri-TV er en forkortelse for Eritreisk TV og refererer normalt til Eri-TV1, den første TV-kanalen i Eritrea. Sendingene startet i januar 1993 med hjelp av et team fra Canada.

Eri-TV1 kringkastes internasjonalt via satellitt sammen med sin søsterradiostasjon, Dimtsi Hafash. Sendinger på Eri-TV1 er vanligvis enten nyheter, musikkvideoer, eller dramaer. Både nasjonale og internasjonale filmer vises også på kanalen.
 
Eri-TV1 kringkastet for det meste på tigrinja, arabisk, engelsk og tigre, samt noen programmer på amharisk, somali og oromo.
 
Eri-TV2 er den andre tv-kanalen i Eritrea. Den sendes kun innenlands. Eri-TV2 kringkaster idrett nasjonalt og internasjonalt.

Nye kanaler 
Den eritreiske informasjonsministeren, Ali Abdu Ahmed, avslørte at hans departement har planer om å innføre seks nye nye TV-kanaler og en rekke FM-radiostasjoner i den nærmeste fremtid. Han fortsatte med å si at det totale antallet TV-kanaler snart vil stige til åtte.

Følgelig vil ERI-TV-kanaler bli gruppert i åtte forskjellige programkanaler og vil få navnene ERI-News, ERI-Cultur, ERI-Nature, ERI-Education, ERI-Diaspora, ERI-Sport, ERI-Movie og ERI-Children.
 
I de siste 20 årene har departementet gjort enorm fremgang i gjennomføringen og innføring av ulike programmer, herunder utvikling av infrastruktur og teknisk kompetanse, oppgradering av kringkastingsstasjoner og utvidelse av dekningen, digitalisering av utstyr og pleiing av kompetent arbeidskraft.
 
«Vi er nå 100 % digitalisert», sa Ali Abdu Ahmed. «Vi er nå på vei til å sende High Definition (HD).»
 
Minister Ali avslørte også at i tråd med den fullstendige transformasjonen av Radio 'Dimtsi Hafash i eendigitalisert virkemåte, vil alle store byer i Eritrea snart ha sin egen FM-radio-overføring og program.

Eksterne lenker
Eri-TV live broadcasting 24 Hours, Eritrean television in more than 5 different languages
TesfaNews: Ministry to Launch Six New TV Channels and a number of FM Radio Stations (8. november 2011)

Medier i Eritrea
Eritreiske TV-kanaler
TV-kanaler etablert i 1993
Tonje Gjevjon

Tonje Gjevjon er en norsk billed- og performancekunstner og aktivist.

Kunstnerisk virke 
Gjevjon er utdannet ved Oslo Tegne- og Maleskole, Strykejernet kunstskole og Kunsthøgskolen i Bergen. Hun er leder for The Hungry Hearts Performance Band. Gjevjon debuterte på Høstutstillingen i 2005 med ett videoarbeid og to fotografier og har siden deltatt på Høstutstillingen og andre gruppeutstillinger som Østlandsutstillingen flere ganger.

Hun var styreleder for Akershus Kunstsenter i perioden 2006–2011, og styreleder for Billedkunstnerne i Oslo og Akershus i perioden 2009–2011

Gjevjon har mottatt Statens Etableringsstipend, Statens Utstillingsstipend, Vederlagsfondet, stipender samt prosjektstøtte fra Norsk kulturråd.

Aktivisme 
Gjevjon har fra 2010-årene blitt kjent for sin motstand mot å gi transpersoner del i kvinnerettigheter, ut fra en oppfatning om at dette ville svekke kvinnekampen.

Referanser

Eksterne lenker 
 The Hungry Hearts Pin-Up Performance Band nettside
 Tonje Gjevjon om seg selv og transdebatten på Mot Dag-konferanse 2019

Norske performancekunstnere
Norske kvinnesaksforkjempere
Fyrstbispedømmet Münster

Fyrstebispedømmet Münster (tysk: Fürstbistum Münster) var en standsstat og et geistlig territorium (også betegnet Hochstift og Stift) som eksisterte innenfor det tysk-romerske rike. Staten eksisterte fra omkring 1180 til 1803.

Tysk-romerske rike
Westfalen
Stater og territorier etablert i 1180
Stater og territorier opphørt i 1802
Grevskapet Ravensberg

Grevskapet Ravensberg (tysk: Grafschaft Ravensberg) var et grevskap som eksisterte innenfor det tysk-romerske rike fra 1140-årene til 1807. Staten var beliggende i den nederrhinsk-westfaliske rikskrets med byen Bielefeld som sete.

Tysk-romerske rike
Westfalen
Stater og territorier etablert i 1140-årene
Stater og territorier opphørt i 1807
den nederrhinsk-westfaliske rikskrets
Grevskapet Tecklenburg

Grevskapet Tecklenburg (tysk: Grafschaft Tecklenburg) var et grevskap som eksisterte innenfor det tysk-romerske rike fra tidlig på 1100-tallet til 1808. Grevskapet var beliggende i den nederrhinsk-westfaliske rikskrets med byen Tecklenburg som sete, og hadde et areal på 330 km².

Referanser 

Tysk-romerske rike
Westfalen
Etableringer i 1100-årene
Stater og territorier opphørt i 1808
Stater og territorier etablert på 1100-tallet
den nederrhinsk-westfaliske rikskrets
Larry Wu-Tai Chin

Larry Wu-Tai Chin (forenklet kinesisk: 金无怠; tradisjonell kinesisk: 金無怠; pinyin: Jīn Wúdài; født 1922 i Beiping i Kina, død 21. februar 1986 i Virginia i USA) var en kinesisk oversetter som arbeidet for det amerikanske CIA. 

Chin solgte klassifiserte dokumenter til Folkerepublikken Kina i perioden 1952-1985. Han fungerte som en oversetter for den amerikanske hæren under Koreakrigen, og det var i denne forbindelse at han muligens kom i kontakt med den kinesiske etterretningstjenesten for første gang. Chin hadde blant annet gitt kineserne informasjon om krigsfanger tatt av amerikanske og allierte styrker. I 1986 ble Chin dømt til en lengre fengselsstraff for spionasje og skatteunndragelse. Han hevdet at hans gjerninger var ment å skape forsoning mellom Kina og USA. Men Chin ble funnet livløs på fengselscella med en søppelpose over hodet. En obduksjon konkluderte med at Chin hadde begått selvmord på sin celle.

Referanser

Eksterne lenker 
 https://web.archive.org/web/20060428112554/http://www.dss.mil/training/espionage/Cia.htm#CHIN,%20LARRY%20WU-TAI
 http://www.time.com/time/magazine/article/0,9171,960791,00.html 

Personer fra USA født i Kina
Kinesiske spioner
Kinesiske oversettere
Personer fra Beijing
Personer dømt for spionasje
Spioner under den kalde krigen
Nicolás Monardes

Nicolás Monardes (født 1493, død 10. oktober 1588) var en spansk forfatter, lege og botaniker.

Monardes publiserte flere bøker. I verket Diálogo llamado pharmacodilosis (1536), tok Monardes opp aspekter ved humanisme. Han diskuterer betydningen av gresk og arabisk medisin i boken De Secanda Vena i pleuriti Inter Grecos et Arabes Concordia som ble publisert i 1539. Året etter ga han ut De Rosa et partibus eius som handlet om roser og sitrusfrukter. Monardes trodde at tobakksrøyk var en ufeilbarlig kur for alle mulige sykdommer og plager.

Referanser

Spanske forfattere